ANEXA NR. 2 LA HCL / 2022

REGULAMENT PRIVIND COLECTAREA, PRELUAREA, DEPOZITAREA, TOCAREA ȘI TRANSPORTUL ÎN VEDEREA ELIMINĂRII RESTURILOR VEGETALE ȘI A DEȘEURILOR REZULTATE DIN CONSTRUCȚII ȘI DEMOLĂRI

Art. 1

1. Prevederile prezentului regulament se aplică în cadrul activității de colectare,preluare, depozitare, tocare și transport în vederea eliminării resturilor vegetale și a deşeurilor rezultate din construcţii şi demolări din gospodăriile proprii ale cetățenilor sau a persoanelor juridice .

 2. Prezentul regulament stabilește procedurile unitare privind desfășurarea activităților de colectare,preluare, tocare, depozitare și transport în vederea eliminării resturilor vegetale, a deșeurilor rezultate din construcții și demolări, definind modalitățile și condițiile ce trebuie îndeplinite în relația și raportul dintre prestator și utilizator.

Art. 2 Regulamentul se aplică următoarelor activități ce compun din:

1. Colectarea, depozitarea, tocarea și transportul în vederea eliminării resturilor vegetale rezultate din activitatea privată a persoanelor fizice și juridice;
2. Preluarea , depozitarea, tocarea și transportul în vederea eliminării resturilor vegetale rezultate din activitatea privată a persoanelor fizice și juridice;
3. Colectarea, depozitarea și transportul în vederea eliminării deşeurilor rezultate din construcţii şi demolări aferente activității private a persoanelor fizice și juridice;
4. Preluarea, depozitarea și transportul în vederea eliminării deşeurilor rezultate din construcţii şi demolări aferente activității private a persoanelor fizice și juridice;

 e) Tocarea deșeurilor vegetale.

 f) Colectarea și depozitarea în vederea eliminării resturilor vegetale rezultate din activitatea privată a persoanelor fizice și juridice;

 g) Preluarea și depozitarea în vederea eliminării resturilor vegetale rezultate din activitatea privată a persoanelor fizice și juridice;

Art. 3 Organizarea și funcționarea activității de colectare, preluare, depozitare, tocare și transport în vederea eliminării resturilor vegetale și a deşeurilor rezultate din construcţii şi demolări se realizează în baza următoarelor principii:

1. protecția sănătății populației;
2. responsabilitatea față de cetățeni;
3. conservarea și protecția mediului înconjurător;
4. asigurarea calității și continuității activității;
5. tarifarea echitabilă, corelată cu calitatea activităților prestate;
6. dezvoltarea durabilă.

Art. 4 Termenii si noțiunile utilizate se definesc după cum urmează:

1. compost - produs rezultat din procesul de fermentare aerobă și/sau anaerobă, prin descompunere microbiană a componentei organice din deșeurile vegetale supuse compostării;
2. colectare - strângerea, cu sau fără sortare, a deșeurilor vegetale în vederea transportării lor;
3. colectarea selectivă - colectarea deșeurilor vegetale de diferite categorii, separate pe dimensiuni de material, în saci de plastic, recipiente, containere compartimentate, etc;
4. depozit - amplasament pentru eliminarea finală a deșeurilor, prin depozitarea pe sol;
5. deșeu - orice substanță sau obiect din categoriile stabilite de legislația specifică privind regimul deșeurilor, de care deținătorul se debarasează, are intenția sau obligația de a se debarasa;
6. deșeu biodegradabil - deșeu care suferă descompuneri anaerobe sau aerobe;
7. deșeu reciclabil - deșeu care poate constitui materie primă într-un proces de producție pentru obținerea produsului inițial sau pentru alte scopuri;
8. deşeuri din construcţii şi desfiinţări – deşeuri provenite din activităţi de construcţie şi desfiinţare;
9. deținător - producătorul de deşeuri ori persoana fizică sau juridică care are deșeuri în

posesie;

1. gestionare - colectarea, transportul, valorificarea și eliminarea deșeurilor, inclusiv supravegherea acestor operații și îngrijirea zonelor de depozitare după închiderea acestora;
2. incinerare - operația de tratare termică a deșeurilor, cu sau fără recuperare de căldură, realizată în instalații care respectă legislația în vigoare privind incinerarea deșeurilor;
3. instalație de incinerare - orice instalație termică fixă sau mobilă și echipamentul destinat tratamentului termic al deșeurilor, cu sau fără recuperarea căldurii de ardere rezultate;
4. preselectare - activitatea de selectare prealabilă a deșeurilor la sursa de producere, pe tipuri de material;
5. producător - orice persoană din a cărei activitate rezultă deșeuri și/sau care efectuează operațiuni de pretatare, de amestecare sau alte operațiuni care generează schimbarea naturii ori a compoziției acestor deșeuri;
6. reciclare - operațiunea de prelucrare a unui deșeu în vederea refolosirii;
7. resturi vegetale - reprezintă plante sau bucăți de plante care nu mai îndeplinesc funcția inițiala și care nu mai germinează;
8. salubrizare -totalitatea operațiunilor și activităților necesare pentru păstrarea unui aspect salubru al localităților;
9. sistem public de salubrizare - ansamblul instalațiilor tehnologice, echipamentelor funcționale și dotărilor specifice, construcțiilor și terenurilor aferente prin care se realizează serviciul de salubrizare;
10. utilizator - persoană fizică sau juridică care beneficiază, direct ori indirect, individual sau colectiv, de serviciile de utilități publice, în condițiile legii.

Art.5. (1) Activitatea de colectare, preluare, depozitare, tocare și transport în vederea eliminării resturilor vegetale și a deşeurilor rezultate din construcţii şi demolări se realizează prin intermediul unei infrastructuri tehnico-edilitare specifice care, împreuna cu mijloacele de colectare, preluare, transport și depozitare a resturilor vegetale asigură îndeplinirea normelor privind salubrizarea conform directivelor naționale și europene în domeniu.

1. Sistemul de colectare, preluare, tocare, depozitare și transport în vederea eliminării resturilor vegetale și a deşeurilor rezultate din construcţii şi demolări este alcătuit dintr-un ansamblu tehnologic și funcțional, care cuprinde construcții, instalații și echipamente specifice destinate prestării serviciului, precum:
2. platformă colectare temporară a resturilor vegetale și a deșeurilor din construcții și demolari;
3. echipamente de încărcare și transport a resturilor vegetale și a deșeurilor din construcții și demolari;
4. construcții și instalații destinate tocării a resturilor vegetale;

Art.6. SC SIMPRESTUTIL SRL , operatorul activității de colectare, preluare, depozitare, tocare și transportul în vederea eliminării resturilor vegetale și a deșeurilor rezultate din construcții trebuie să cunoască permanent:

1. tipul și cantitatea resturilor vegetale care urmează să fie colectate , tocate, transportate;
2. tipul și cantitatea deșeului din demolări;
3. cerințele tehnice generale;
4. măsurile de precauție necesare;
5. informațiile privind originea deșeurilor;

Art. 7. Prestarea activității de colectare,preluare, depozitare, tocare și transportul în vederea eliminării resturilor vegetale și colectarea , depozitarea și transportul în vederea eliminării deșeurilor rezultate din construcții și demolări se va realiza astfel încât să se asigure:

1. protejarea sănătății populației;
2. protecția mediului înconjurător;
3. menținerea curățeniei și crearea unei estetici corespunzătoare a localităților;
4. conservarea resurselor naturale prin reducerea cantității de deșeuri și reciclarea acestora.

Art. 8. Colectarea, preluarea, depozitarea, tocarea și transportul în vederea eliminării resturilor vegetale și colectarea, preluarea, depozitarea și transportul în vederea eliminării deșeurilor rezultate din construcții și demolări, aferent activităților de întreținere a bunurilor care compun patrimoniul public și privat al Orașului Simeria se face de către operator cu mijloacele proprii din dotare în funcție de nevoile curente generate de întreținerea infrastructurii locale.

Art. 9. Resturile vegetale aflate în depozitul temporar se elmină în termen de maxim 72 ore de la constituirea lor.

Art. 10. Colectarea, preluarea, depozitarea, tocarea și transportul în vederea eliminării resturilor vegetale și colectarea , preluarea, depozitarea , transportul în vederea eliminării deșeurilor rezultate din constructii și demolari de la persoane fizice/juridice se face de către S.C. SIMPRESTUTIL S.R.L, pe baza tarifelor cuprinse în Anex nr.1, nr.2, nr.3, nr.4, nr.5,nr.6 și nr.7, anexe care fac parte din prezentul Regulament.

 Persoanele fizice/juridice care doresc preluarea resturilor vegetale și a deșeurilor rezultate din construcții , vor face o solicitare către SC SIMPRESTUTIL S.R.L, prin depunerea unei cereri scrise.”

Art. 11. Persoanele fizice/juridice care solicită colectarea resturilor vegetale au obligația de a depozita temporar aceste resturi în saci de plastic și în saci de rafie în cazul deșeurilor provenite din construcție și demolări, care vor fi amplasați la reședința/punctul de lucru al solicitantului și cu condiția asigurării accesului utilajelor operatorului la punctul de depozitare.

Art. 12. În cazul solicitărilor venite din partea persoanelor fizice/juridice pentru colectarea resturilor vegetale care nu pot fi ambalate în saci de plastic ( resturi vegetale de natura crengilor de copac, etc.) acestea vor fi tăiate la lungime maximă de 2 metri si legate. De asemenea diametrul maxim acceptat a crengilor este de 12 cm.

Art. 13. Se interzice colectarea în amestec cu alte categorii de deșeuri și anume:

* deșeuri de ambalaje;
* deșeuri menajere;
* deșeuri periculoase, etc.

Art. 14. Art. 1 Dacă se constată, de către operator, că resturile vegetale, deșeurile din construcții și demolări care sunt solicitate să fie ridicate conțin și alte tipuri de elemente ( deșeuri de ambalaje, deșeuri menajere, deșeuri periculoase, etc.), operatorul are dreptul de a refuza transportul acestora.

 Art. 2 Obligația de selectare a deșeurilor prevăzute la alin.1, revine generatorului de deșeuri. Persoane fizice și juridice de pe raza UAT Simeria.

Art. 15. Programul pentru colectarea și transportul resturilor vegetale și a deșeurilor din constructii și demolări de la persoane fizice/juridice se va întocmi de către SC SIMPRESTUTILS.R.L., în funcție de numărul solicitărilor primite în scris .

Art. 16. (1) Colectarea resturilor vegetale și a deșeurilor rezultate din construcții și demolări se efectuează folosindu-se doar autovehicule special echipate pentru transportul acestora.

1. Vehiculele vor fi încărcate astfel încât să nu existe posibilitatea împrăștierii lor pe calea publică. Fiecărui vehicul i se va asigura personalul necesar pentru executarea operațiunilor specifice, în condiții de siguranță și de eficiență.
2. Personalul care efectuează colectarea este obligat să manevreze aceste resturi astfel încât să nu se producă praf, zgomot sau să se răspândească resturi în afara autovehiculelor de transport.
3. În cazul împrăștierii accidentale a resturilor vegetale ori a deșeurilor din construcții și demolări în timpul operațiunii de încărcare, personalul care execută colectarea este obligat să încarce întreaga cantitate de resturi în autovehicul, astfel încât locul să rămână curat.

Art. 17. (1) Transportul resturilor vegetale și a deșeurilor rezultate din construcții și demolări la platforma temporară de depozitare poate fi realizată atât de S.C. SIMPRESTUTIL S.R.L. cât și de către beneficiari, persoane fizice/juridice, cu mijloace de transport proprii.

1. Autovehiculele trebuie să aibă dimensiunile adaptate la condițiile de drum și dotarea tehnica necesară pentru intervenție în cazul unor accidente sau defecțiuni aparute în timpul transportării deșeurilor vegetale.
2. Personalul operativ care deservește mijloacele auto trebuie să fie instruit pentru efectuarea transportului în condiții de siguranță, să dețină toate documentele de însoțire și să nu abandoneze încărcătura pe traseu.
3. Pentru deplasare se vor folosi traseele cele mai scurte, cu cel mai redus risc pentru sănătatea populației și a mediului înconjurător.

Art. 18. Organizarea, dotarea, amenajarea și administrarea platformei temporare se va realiza de catre S.C. SIMPRESTUTIL S.R.L.

Art. 19. Se interzice depozitarea resturilor vegetale ori a deșeurilor din construcții și demolări în alte locații, decât la stația de compost sau de depozitare.

 Inițiator, Avizat,

 Primar, Secretar General,

Bedea Iulius Gelu Todor Adrian Nicolae